पाएं अपने शहर की ताज़ा ख़बरें और फ्री ई-पेपरडाउनलोड करें
रात के समय दो अज्ञात चोरों ने सरकारी प्राइमरी स्मार्ट स्कूल सुखरामपुर टपरियां में ताले तोड़कर मिड डे मील के तहत बच्चों का खाना पकाने के लिए रखे गैस सिलेंडर, गेहूं तथा बर्तन चोरी कर लिए। चोरी की घटना स्कूल में लगे सीसीटीवी में कैद हो गई। सिटी पुलिस ने अध्यापकों की शिकायत पर घटनास्थल का जायजा लिया।
मिली जानकारी के मुताबिक सरकारी प्राइमरी स्मार्ट स्कूल टपरियां में शनिवार की रात को दो चोरों ने स्कूल के तीन कमरों में लगे तालों को तोड़कर स्कूल में रखी करीब 2 क्विंटल गेहूं, दो गैस सिलेंडर तथा खाना पकाने के लिए रखे गए बर्तनों को चोरी कर लिया। इसकी सूचना सुबह स्कूल की इमारत का काम कर रहे मजदूरों से मिलने के बाद अध्यापकों ने स्कूल में आकर स्कूल में लगे सीसीटीवी कैमरों को खंगाला और सिटी पुलिस को सूचना दी। पुलिस ने घटनास्थल पर आकर जायजा लेने के बाद अज्ञात चोरों के खिलाफ केस दर्ज कर स्कूल प्रबंधकों से मिली सीसीटीवी फुटेज के आधार पर आरोपियों को पकड़ने के लिए कार्रवाई शुरू कर दी। चोरी करने वाले दोनों चोरों के चेहरे सीसीटीवी में दिख गए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn